text: Efterlysning: Hvem ejer disse smykker?
  04 oktober 2017 kl. 12.27
  Sydøstjyllands Politi efterlyser ejeren til smykker og miniaturefigurer efter indbrud i Fredericia-området.
  Da politiet forleden foretog en ransagning i Fredercia, fandt de en del smykker og småfigurer.
  - Vi mistænker, at tingene stammer fra et indbrud eller tyveri i Fredericia-området. Det er formentlig begået inden for det seneste års tid, oplyser Sydøstjyllands Politi i en pressemeddelelse.
  Hvis smykkerne er dine eller du kender ejeren, vil politiet gerne kontaktes på tlf. 114.
  